Harlani maakond

Harlani maakond (Harlan County) on maakond Ameerika Ühendriikides Kentucky osariigis.

Maakonna halduskeskus on Harlan.

Maakonna pindala on 1212 km². Veepindala on 2 km². Selle kõrgeim punkt on 1263 meetri kõrgune Black Mountain. 2020. aasta rahvaloenduse järgi elas linnas 26 831 inimest. 2010. aasta rahvaloenduse järgi oli linnas 29 278 elanikku, aastal 2000 33 202.

20. sajandil oli piirkond tuntud söekaevurite ja kaevanduste omanike vaheliste töötülide tõttu. Neist töölisrahutustest tuntum on 1930. aastatel väldanud Harlani maakonna sõda (Harlan County War). 1950. aastatel hakkasid söekaevandused alla käima ning paljud kaevurid kaotasid töö. See viis elanike lahkumiseni ja üldisema majanduslanguseni, mis on teinud Harlanist ühe USA vaeseima maakonna.

Harlan on üks Ühendriikide nn "niisketest maakondadest" (Moist county), mis tähendab, et alkohoolsete jookide müük on selle territooriumil keelatud ("kuiv maakond", dry county), v.a "märjas linnas" Cumberlandis. Maakonna halduskeskuses tohivad alkoholi koha peal müüa vaid 100+ inimest mahutavad restoranid.

Naabermaakonnad 
 Perry maakond (põhjas)
 Letcheri maakond (kirdes)
 Wise'i maakond (idas)
 Lee maakond (kagus)
 Belli maakond (edelas)
 Leslie maakond (loodes)

Ajalugu 
Harlani maakond moodustati 28. jaanuaril 1819 Floyd ja Knoxi maakonna osadest.

Viited

Välislingid 
 Harlani maakonna koduleht (inglise keeles)

Kentucky maakonnad